CELEX: 62020TA0121
Language: el
Date: 2021-10-06 00:00:00
Title: Υπόθεση T-121/20: Απόφαση του Γενικού Δικαστηρίου της 6ης Οκτωβρίου 2021 — IP κατά Επιτροπής (Υπαλληλική υπόθεση – Συμβασιούχοι υπάλληλοι – Έρευνα της OLAF – Επιστροφή ιατρικών εξόδων – Πειθαρχική κύρωση – Λύση της σύμβασης χωρίς προειδοποίηση – Άρθρο 10, στοιχείο η', του παραρτήματος IX του ΚΥΚ – Υποτροπή – Άρθρο 27 του παραρτήματος IX του ΚΥΚ – Απόφαση με την οποία γίνεται δεκτή αίτηση περί απάλειψης κάθε μνείας προηγούμενης κύρωσης από τον ατομικό φάκελο – Άρθρο 26 του ΚΥΚ – Δεν είναι δυνατόν να αντιταχθεί στον υπάλληλο, ούτε να προβληθεί εναντίον του, κύρωση της οποίας κάθε μνεία έχει απαλειφθεί από τον ατομικό φάκελο)

6.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 490/35
            
         
      Απόφαση του Γενικού Δικαστηρίου της 6ης Οκτωβρίου 2021 — IP κατά Επιτροπής
      (Υπόθεση T-121/20) (1)
      
      (Υπαλληλική υπόθεση - Συμβασιούχοι υπάλληλοι - Έρευνα της OLAF - Επιστροφή ιατρικών εξόδων - Πειθαρχική κύρωση - Λύση της σύμβασης χωρίς προειδοποίηση - Άρθρο 10, στοιχείο η', του παραρτήματος IX του ΚΥΚ - Υποτροπή - Άρθρο 27 του παραρτήματος IX του ΚΥΚ - Απόφαση με την οποία γίνεται δεκτή αίτηση περί απάλειψης κάθε μνείας προηγούμενης κύρωσης από τον ατομικό φάκελο - Άρθρο 26 του ΚΥΚ - Δεν είναι δυνατόν να αντιταχθεί στον υπάλληλο, ούτε να προβληθεί εναντίον του, κύρωση της οποίας κάθε μνεία έχει απαλειφθεί από τον ατομικό φάκελο)
      (2021/C 490/39)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: IP (εκπρόσωποι: L. Levi, S. Rodrigues και J. Martins, δικηγόροι)
      
         Καθής: Ευρωπαϊκή Επιτροπή (εκπρόσωποι: M. Brauhoff και A.-C. Simon)
      
         Αντικείμενο
      
      Προσφυγή δυνάμει του άρθρου 270 ΣΛΕΕ με αίτημα την ακύρωση της απόφασης της Επιτροπής της 21ης Αυγούστου 2019 με την οποία επιβλήθηκε στον προσφεύγοντα η πειθαρχική κύρωση της λύσης, χωρίς προειδοποίηση, της σύμβασης εργασίας του.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση της Ευρωπαϊκής Επιτροπής της 21ης Αυγούστου 2019 με την οποία επιβλήθηκε στον IP η πειθαρχική κύρωση της λύσης, χωρίς προειδοποίηση, της σύμβασης εργασίας του.
               
            
                  2)
               
               
                  Καταδικάζει την Επιτροπή στα δικαστικά έξοδα.
               
            
         (1)  EE C 129 της 20.4.2020.